Հարցին պատասխանեց հանձնաժողովի նախագահ Հրայր Թովմասյանը. «Ազգային խորհուրդը մեր սահմանադրության իմաստով գործադիր իշխանության մարմին է, ինքը գործում է գործադիր իշխանության համակարգում և իր գլխավոր սահմանադրական առաքելությունը Պաշտպանության ոլորտի հիմնական ուղղությունները մշակելն է: Իսկ Կառավարությունը մշակում և իրականացնում է ներքին և արտաքին քաղաքականությունը, որի մեջ է մտած նաև պաշտպանության ոլորտը: Ավելի կոպիտ ասած՝ Անվտանգության խորհուրդը մինի, փոքրիկ կառավարություն է, ավելի նեղ մասնագետներով, որը որոշում է հիմնական ուղղությունները և որը դեռևս ամբողջ քաղաքականությունը չէ: Այս մարմնում, բացի գործադիր իշխանության համակարգի մարմիններից որևէ այլ մարմնի ներկայացուցչի ներգրավումը կլինի հակասահմանադրական։ Դրանով է պայմանավորված, որ Գլխավոր դատախազը, ՍԴ նախագահը, ԱԺ նախագահը չեն մասնակցում»: